laion/Wikipedia-Exotic huggingface dataset:
יהודה בן דמא

רבי יהודה בן דמא היה, על פי מדרשים מאוחרים, תנא שהוצא להורג בידי הרומאים, ולפי נוסחאות מסוימות נכלל בין עשרה הרוגי מלכות. רבי יהודה בן דמא אינו נזכר כלל במקורות התנאיים ובתלמודים. המקור להוצאתו להורג הוא במדרש "אלה אזכרה" (מ"אוצר המדרשים"). שם מסופר, כשהוציאו רבי יהודה בן דמא להורג, אותו היום, ערב שבועות היה. אמר לו ר' יהודה לקיסר: חייך, המתן לי מעט עד שאקיים מצוות עצרת ואקדש, כדי לשבח להקב"ה שנתן לנו את התורה. אמר לו הקיסר: עדין אתה בוטח בתורה ובאלהים שנתנה? אמר לו: הן. אמר לו: מה שכרה של תורתך? אמר לו: עליה אמר דוד עליו השלום: "מה רב טובך אשר צפנת ליראיך". אמר לו הקיסר: אין שוטים בעולם כמותכם, שסבורים שיש עולם אחר. אמר לו: אין שוטים בעולם כמותכם, שכופרים באלהים חיים, ואוי לך ואוי לבושתך כשתראה אותנו באור החיים ואתה תרד בשאול תחתית. מיד חרה אפו של הקיסר וצוה לקשרו בשערות ראשו בזנב סוס ולמשכו בכל רחוב של רומי, ואחר כך צוה וחתכוהו איברים איברים. ובא אליהו זכור לטוב, וליקט את האיברים, וקברם במערה אחת סמוכה לנהר שיורד לפני רומי. שמעו הרומיים קול נהי ובכי כל שלושים יום בתוך אותה מערה. באו והודיעו לקיסר. אמר: אפילו העולם נהפך לתוהו ובוהו לא אשקוט עד שאמלא רצוני באותם זקנים. ערך עשרת הרוגי מלכות באתר דעת אנציקלופדיה יהודית. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Scared to Start

"Scared to Start" (בעברית: "מפחד להתחיל") הוא שיר של הזמר האמריקאי מייקל מרקגי (אנ'), שיצא כסינגל השני שלו ב-12 בינואר 2024, תחת חברת התקליטים וורנר רקורדס. הוא התפרסם ברמה בינלאומית, הגיע לעשירייה הפותחת באירלנד וגם בבריטניה, ול-20 הגדולים באוסטרליה ובניו זילנד. מייקל מרקגי, יליד סינסינטי, אוהיו, עמד בעבר בראש להקת הרוק דה האבי האורס. הוא רמז על השיר "Scared to Start" בטיקטוק בנובמבר 2023, ולאחר מכן הוא שימש בלמעלה מ-70,000 סרטונים בפלטפורמה. השיר הגיע לעשירייה הפותחת באירלנד ובבריטניה, וכן ל-20 הגדולים באוסטרליה, קנדה וניו זילנד. הוא גם התברג בשוודיה במקום ה-29, והגיע למקום ה-54 במצעד בילבורד הוט 100. Major, Michael (12 בינואר 2024). "Rising Singer-Songwriter Michael Marcagi Signs to Warner Records". BroadwayWorld. נבדק ב-31 בינואר 2024. {{cite web}}: (עזרה) "ARIA Top 50 Singles Chart". Australian Recording Industry Association. 25 במרץ 2024. נבדק ב-22 במרץ 2024. {{cite web}}: (עזרה) "NZ Top 40 Singles Chart". Recorded Music NZ. 15 באפריל 2024. נבדק ב-12 באפריל 2024. {{cite web}}: (עזרה) "Veckolista Singlar, vecka 15". Sverigetopplistan. נבדק ב-12 באפריל 2024. {{cite web}}: (עזרה) ARIA Top 50 Singles Chart, www.aria.com.au (באנגלית) Steffen Hung, Michael Marcagi - Scared To Start, austriancharts.at Michael Marcagi - Scared To Start - ultratop.be, www.ultratop.be tolsen, Billboard Canadian Hot 100, Billboard, ‏2013-01-02 (באנגלית אמריקאית) Offizielle Deutsche Charts - Offizielle Deutsche Charts, www.offiziellecharts.de R. J. Cabral, Billboard Global 200, Billboard, ‏2020-09-15 (באנגלית אמריקאית) Official Irish Singles Chart on 12/4/2024, Official Charts, ‏2024-04-12 (באנגלית) Stichting Nederlandse Top 40, Top 40-lijst van week 18, 2024, Top40.nl (בהולנדית) Steffen Hung, Michael Marcagi - Scared To Start, hitparade.ch The Official New Zealand Music Chart, THE OFFICIAL NZ MUSIC CHART (באנגלית) Singel 2024 uke 12, topplista.no Chart – Sverigetopplistan (ב־) Michael Marcagi - Scared To Start, נבדק ב-2024-05-27 Official Singles Chart Top 100 on 29/3/2024, Official Charts, ‏2024-04-04 (באנגלית) tolsen, Billboard Hot 100™, Billboard, ‏2013-01-02 (באנגלית אמריקאית) devops, Adult Alternative Airplay, Billboard, ‏2013-11-28 (באנגלית אמריקאית) devops, Hot Rock & Alternative Songs, Billboard, ‏2013-01-02 (באנגלית אמריקאית) devops, Rock & Alternative Airplay, Billboard, ‏2013-01-02 (באנגלית אמריקאית) Adult Pop Airplay, בילבורד, ‏27 ביולי 2024 ARIA Top 50 Singles Chart, ARIA, ‏5 באוגוסט 2023 (באנגלית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Scared to Start".
גימנסיית יוהנס בוורוצלב

גימנסיית יוהנס בוורוצלב (בשמה המלא בגרמנית:Stadtisches Johannes-Gymnasium und Mittelschule - הגימנסיה העירונית יוהנס וחטיבת הבניינים) היה בית ספר תיכון ריאלי בעל גישה הומניסטית שפעל תחת שלטון גרמני בעיר וורוצלב (אז-ברסלאו) בשנים 1934-1872. גימנסיית יהונס עם חטיבת הביניים היה בית ספר ריאלי של שבע כיתות ששם דגש על מדעי הטבע ולימוד שפות מודרניות. מהתחלתו התאפיין בפלורליזם, עם גישה לבני מיעוטים דתיים, כולל יהודים וגם הסגל שלו כלל כשליש יהודים. גימנסיית יוהנס נחשב ליוקרתית ורוב תלמידיה השתייכו למשפחות סוחרים עשירים ושל אקדמאים. ב-1934 בתחילת המשטר הנציונל-סוציאליסטי בגרמניה רשויות העיר בחליט לסגור אותו בפועל ,השמיטו את השם יוהנס והעבירו לבניין שבו פעל בית ספר תיכון אחר בשם צווינגר הבן. קהילות שני בתי הספר מוזגו. התלמידים היהודים הורשו עדיין להמשיך ללמוד בתיכון החדש אולם במהלך השנים היחס העוין של התלמידים והמורים האנטישמיים אילץ אותם לעזוב אותו. התלמידים היהודים האחרונים עזבו ב-1937. בניין בית הספר שנמצא ב- Paradiesstrasse (כיום ב- Worcell 3) נבנה ב-1866-1855 לפי תכנונו של האדריכל קרל יוהאן כריסטיאן צימרמן. עם זאת, הוא נפתח באיחור ב-1872 בגלל ויכוחים בנוגע לצביונו האידאולוגי.הנהגת העיר הקימה את הגימנסיה במתכונת סובלנית כלפי כל הדתות, והחליטה לקבל בה מורים ותלמידים יהודים ללא מגבלה, בניגוד לרצון משרד הדתות הפרוסי בברלין. לקראת סוף שנות ה-1860 הבית איכסן את התיכון מגדלנה שהמתין למעבר לבניין גדול שנבנה במקומו הישן. הבניין היה בן שתי קומות ובצורת האות "T". באגף שלאורך הרחוב נמצא אולם ספורט ודירה עבור הצוות, ובאגף הרוחבי שהוגדל ב-1899 נמצא אולם מקושט בסגנון נאו-רנסאנס ב-1912-1911 נוסף לבניין בית אחורי נוסף על ידי האדריכל פריץ בהרנדט. בימינו הבניין משמש את בית הספר המקיף מריה דמברובסקה לכלכלה ולמנהל. (Zespół Szkół Ekonomiczno-Administracyjnych im. Marii Dąbrowskiej) Encyklopedia Wrocławia, עמ' 236 Til van Rahden: Jews and other Breslauer: the relations between Jews, Protestants and Catholics in a German city 1865 to 1925, Göttingen 2000.
לאופולד קופל

לאופולד קופל (בגרמנית: Leopold Koppel; ‏20 באוקטובר 1854, דרזדן, ממלכת סקסוניה – 29 באוגוסט 1933, ברלין) היה יזם ובנקאי יהודי גרמני. קופל היה מנותני החסות החשובים ביותר של מוסדות מדעיים בגרמניה בראשית המאה ה-20. בהם "אגודת הקייזר וילהלם" שממנה הודח עם עליית הנאצים לשלטון, זמן קצר אחר כך נפטר. קופל נולד למשפחה יהודית פשוטה בדרזדן. אחרי שהשלים את לימודיו בתחום הבנקאות, הקים את הבנק הפרטי קופל ושות' בדרזדן. ב-1890 העביר את העסק לברלין ומיקם אותו בשדרת אונטר דן לינדן, מרכז העסקים של העיר. ב-1892 השקיע עם הכימאי קרל אאואר פון ולסבאך (אנ') בהקמת חברת "Deutsche Gasglühlicht AG" (לאחר שקופל ובנו אולצו למכור את חלקם בחברה, נקראה: Auergesellschaft (אנ')). במקביל החזיק, יחד עם אחיו ארתור (גר'), נציגים במועצות המנהלים של חברות רבות, בהן קבוצת מלונות היוקרה "Hotelbetriebs-Aktiengesellschaft" המוכרת כיום כרשת מלונות קמפינסקי. בעקבות השקעותיו המוקדמות בתחום נורות הלהט והצלחתה המונופולית של Osram (אנ'), היה לאופולד קופל לאחד האנשים העשירים ביותר באימפריה הגרמנית ויכול להעביר את המטה שלו לכתובת יוקרתית יותר, במרחק לא גדול בקצה השדרה – הפאריזר פלאץ. במקביל להתעשרותו החל קופל בפעילות נדבנית, הוא היה חבר באגודת הידידים היהודית החל מ-1891. בראשית המאה ה-20 הקים קרן לקידום היחסים האינטלקטואליים של גרמניה עם מדינות זרות. הוא היה שותף ליסוד אגודת הקייזר וילהלם למדע והתמנה בשל כך לחבר הסנאט של המוסד מ-1911 ועד להדחתו לאחר עליית הנאצים לשלטון. כן תרם להקמת מכון הקייזר וילהלם לכימיה פיזיקלית, המוסד שלימים יהיה מכון פריץ האבר של אגודת מקס פלנק (אנ'), ולהקמת קרן קייזר וילהלם למדע צבאי (KWKW). עם עליית הנאצים לשלטון היה נתון קופל לרדיפות מצד המשטר החדש. הוא אולץ להתפטר מהסנאט של אגודת הקייזר וילהלם שאותה סייע להקים. ובאוגוסט 1933 נפטר. הוא נקבר בבית הקברות ליכטרפלדה (גר') ברובע שטגליץ-צלנדורף של ברלין. קברו הוגדר כקבר כבוד של העיר ברלין (גר'). בנק קופל ושות' נעלם בסביבות 1934, כנראה כתוצאה של פירוק כפוי או אריזציה כמו זו שעברו חברות אחרות בבעלותו של קופל. עד 2016 לא היה ידוע דבר קיומה של תמונת דיוקן של קופל והתיאור היחיד ששרד ממנו הייתה קריקטורה אנונימית שהציגה אותו ביחד עם שני הפטרונים האחרים של אגודת הקייזר וילהלם, אף הם יהודים-גרמנים: הבנקאי ואספן האמנות ג'יימס זימון (אנ') והיזם ואספן האמנות אדוארד ארנהולד, מגישים את מתנות המדע לקייזר וילהלם. ב-2016 נרכשו תצלומים ומסמכים מעזבונו של קופל לארכיון אגודת מקס פלנק והם זמינים לעיון ברשת האינטרנט. Hans H. Lembke, Leopold Koppel: Investor und Wissenschaftsmäzen; Einfluss und Macht eines Financiers im Hintergrund (1854–1933), 2020 (בגרמנית) תקציר הספר מכיל פרטים ביוגרפיים מדיה וקבצים בנושא לאופולד קופל בוויקישיתוף Fotos und Dokumente aus der Sammlung Leopold Koppel stehen zur Benutzung zur Verfügung, 19 בדצמבר 2019. באתר הארכיון העירוני ברלין (בגרמנית) מידע גנאלוגי על לאופולד קופל באתר Geni
גולד פרייד

מועדון כדורגל גולד פרייד (באנגלית: FC Gold Pride) היה מועדון כדורגל נשים מהייוורד, קליפורניה, ארצות הברית. הקבוצה נוסדה ב-2008 והצטרפה לליגת ה-WPS בעונתה הראשונה ב-2009. לאחר שתי עונות בלבד, הפסיקה גולד פרייד את פעילותה והקבוצה פורקה. את משחקי הבית שלה היא שיחקה באצטדיון פיוניר שהייוורד. גולד פרייד הוקמה ב-2008, והייתה התוספת האחרונה לליגת ה-WPS שהוקמה שנה לאחר מכן. בראש הצוות המקצועי עמדו אלברטין מונטויה וכדורגלנית העבר סיסי, וההחתמות כללו שמות נוצצים כמו כריסטין סינקלייר ופורמיגה. למרות התחלה מבטיחה - פציעות וחוסר התאמה של הסגל פגעו בהצלחת הקבוצה, והביאו לכך שגולד פרייד סיימה במקום האחרון בליגה. בעונה שלאחר מכן נרשמו שינויים משמעותיים בסגל, כשבין הרכישות הבולטות של הקבוצה היו מרטה וסולביי גולברנסן. גולד פרייד זינקה במהלך העונה, סיימה במקום הראשון בליגה וזכתה באליפות ה-WPS הראשונה שלה אחרי ניצחון 0-4 על פילדלפיה אינדפנדנס בגמר הפלייאוף. למרות האליפות, האתגרים הפיננסיים הובילו לפירוקו הפתאומי של המועדון, מה שסימן את קץ הנוכחות הקצרה אך המשפיעה של גולד פרייד בכדורגל הנשים המקצועי. אליפות ה-WPS: 2010 מדיה וקבצים בנושא גולד פרייד בוויקישיתוף WPS champion FC Gold Pride will fold after failing to find investors, באתר The Mercury News‏, 15 בנובמבר 2010 The Lowdown: Remembering FC Gold Pride, באתר The Equalizer‏, 24 בספטמבר 2015 The gold standard of WPS, באתר ESPN‏, 26 בספטמבר 2010
תסמונת בארדט-בידל

תסמונת בארדט-בידל (באנגלית: Bardet–Biedl syndrome‏ (BBS)) היא הפרעה גנטית צליופתית (אנ') פליאוטרופית אשר מתאפיינת בניוון תאים קולטי אור, פולידקטיליה, השמנת יתר בטנית (אנ'), היפוגונדיזם ולעיתים בנוסף אי-ספיקת כליות. התסמונת קרויה על שם ז'ורז' בארדט וארתור בידל. התסמונת בעלת מגוון רחב של שונות קלינית הנצפית בתוך המשפחות המאובחנות. המאפיינים הקליניים הנפוצים ביותר: ניוון תאים קולטי אור עם עיוורון לילה בילדות ואחריו אובדן ראייה פרוגרסיבי, פולידקטיליה פוסטאקסיאלית, השמנת יתר בטנית המופיעה בינקות ונשארת כחולי משמעותי לאורך הבגרות, דרגות שונות של לקויות למידה, היפוגונדיזם גברי ומומים מורכבים באברי המין הנשיים והפרעות בתפקוד הכליות. האבחנה של BBS מבוססת על ממצאים קליניים, היסטוריה משפחתית ובדיקה גנטית מולקולרית. לא קיים טיפול לתסמונת (נכון ל-2023). מדיה וקבצים בנושא תסמונת בארדט-בידל בוויקישיתוף Robert A Hyde, Bardet-Biedl Syndrome, eyewiki, ‏16 בפברואר 2024 פוסטאקסיאלית – א-סימטרית וגם חיצונית לאזור המאובחן, מה שנמצא מעבר לציר הגפה. Beales PL, Elcioglu N, Woolf AS, Parker D, Flinter FA (ביוני 1999). "New criteria for improved diagnosis of Bardet-Biedl syndrome: results of a population survey". Journal of Medical Genetics. 36 (6): 437–446. doi:10.1136/jmg.36.6.437. PMC 1734378. PMID 10874630. אורכב מ-המקור ב-2008-03-14. נבדק ב-2007-10-11. {{cite journal}}: (עזרה) Neha Gupta, Mariavittoria D'Acierno, Enrica Zona, Giovambattista Capasso, Miriam Zacchia, Bardet-Biedl syndrome: The pleiotropic role of the chaperonin-like BBS6, 10, and 12 proteins, American Journal of Medical Genetics. Part C, Seminars in Medical Genetics 190, 2022-03, עמ' 9–19 doi: 10.1002/ajmg.c.31970 Moore SJ, Green JS, Fan Y, Bhogal AK, Dicks E, Fernandez BA, et al. (בפברואר 2005). "Clinical and genetic epidemiology of Bardet-Biedl syndrome in Newfoundland: a 22-year prospective, population-based, cohort study". American Journal of Medical Genetics. Part A. 132A (4): 352–360. doi:10.1002/ajmg.a.30406. PMC 3295827. PMID 15637713. {{cite journal}}: (עזרה) Omer Ali Mohamed Ahmed Elawad, Bardet–Biedl syndrome: a case series, Journal of Medical Case Reports 16, 2022-04-29, עמ' 169 doi: 10.1186/s13256-022-03396-6 Melluso A, Secondulfo F, Capolongo G, Capasso G, Zacchia M (בינואר 2023). "Bardet-Biedl Syndrome: Current Perspectives and Clinical Outlook". Therapeutics and Clinical Risk Management. 2023 (19): 115–132. doi:10.2147/TCRM.S338653. PMC 9896974. PMID 36741589. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Forget About Us

"Forget About Us" (בעברית: "שכח מאיתנו") הוא סינגל הבכורה של הזמרת הבריטית פרי. השיר יצא לאור ב-12 באפריל 2024 דרך חברת התקליטים קולומביה רקורדס. פרי זכתה לתהילה בשנת 2011 בתוכנית The X Factor הבריטית כחלק מליטל מיקס, שכלל גם את לי-אן פינוק, ג'ייד ת'ירלוול וג'סי נלסון. הלהקה הוציאה שישה אלבומים לפני שנלסון עזבה את הלהקה בשנת 2020, ושאר חברות הלהקה יצאו להפסקה בדצמבר 2021. המופע האחרון שלהן היה באפריל 2022 בO2 ארנה בלונדון והועבר בשידור חי. במרץ 2024, פרי אדוארדס הודיעה כי היא מתכננת להוציא את אלבום הבכורה שלה. סינגל הסולו הראשון שלה, "Forget About Us", הוכרז ב-12 במרץ 2024 כסינגל הראשון מתוך אלבום הסולו הראשון של פרי. לפני ההכרזה, פרי אירחה מסיבות האזנה פרטיות בלונדון, והשמיעה טיזרים של שישה שירים חדשים תוך שיתוף סיפורים מאחורי כל אחד מהם. היא שאפה שלאלבום שלה יהיה לכידות, כשלכל שיר יהיה אח בז'אנר אחר. הפרטים מאירוע ההאזנה אושרו על ידי דובר חברת התקליטים של פרי, אך טרם הוכרז תאריך יציאה לאלבום. האלבום צפוי לכלול שיתוף פעולה עם ריי, שזכתה באלבום השנה בטקס פרסי המוזיקה הבריטית על אלבום הבכורה שלה, My 21st Century Blues. כמו כן, גם שיתוף פעולה עם ג'ין ג'ין. לפני צאתו, פרי פרסמה טיזר מהשיר בערוץ הטיקטוק שלה, שם שמעו מעריצים את הפזמון בפעם הראשונה. ב-12 באפריל 2024 יצא הסינגל "Forget About Us". "Forget About Us" נכתב נכתב בשיתוף אד שירן, סטיבן סולומון ודייוויד הודג'ס, כשפרי עשתה שינויים ליריים שיתאימו לסגנון שלה. עם השפעות של קלי קלרקסון וקייטי פרי. שירן גם השתתף בכתיבת שיר שני באלבום. השיר תואר כבלדת פופ מצוחצחת עם נגיעות קאנטרי. מבחינה לירית, פרי נזכרת במערכות יחסים מהעבר ועל הזיכרונות המאושרים יותר הקשורים אליהם בשיר. ב-19 באפריל 2024, הסינגל נכנס למצעד הסינגלים הבריטי במקום העשירי. Perrie Edwards' Forget About Us: Little Mix star announces debut solo song, Official Charts, ‏2024-03-26 (באנגלית) Gil Kaufman, Former Little Mix Singer Perrie Edwards’ Debut Solo Album to Feature RAYE, Ed Sheeran Collabs, Billboard, ‏2024-03-13 (באנגלית אמריקאית) Lars Brandle, Ex-Little Mix Singer Perrie Edwards Starts Solo Career With ‘Forget About Us’, Billboard, ‏2024-04-12 (באנגלית אמריקאית) Brittany Spanos, Perrie Edwards Launches Solo Career With Bittersweet Anthem 'Forget About Us', Rolling Stone, ‏2024-04-12 (באנגלית אמריקאית) Nick Levine, Perrie on going solo: ‘I knew I could sing, obviously. But I didn’t know if I could write music from scratch’, NME, ‏5 באפריל 2024 Alastair James, Perrie releases poptastic debut single 'Forget About Us', Attitude, ‏2024-04-12 (באנגלית בריטית) Hozier not Too Sweet for second week at Number 1, Sabrina Carpenter, Dua Lipa & Perrie earn Top 10 debuts, Official Charts, ‏2024-04-19 (באנגלית)
הרפובליקה הסאבאלפינית

הרפובליקה הסאבאלפינית הייתה רפובליקה קצרת מועד שהתקיימה בין 1800 ל-1802 בשטח פיימונטה במהלך שלטונה הצבאי של הקונסולאט הצרפתי. פיימונטה הייתה החלק העיקרי של ממלכת סרדיניה שלמרות שמה הייתה מרוכזת ביבשת. הממלכה סבלה מפלישה צרפתית ראשונה ב-1796, שהובילה להסכם פריז ולאובדן של סבויה וניס. לאחר פלישה שנייה ב-1798, המלך קרלו אמנואלה הרביעי ברח לרומא, אך הוא מעולם לא הסכים לחתום על הסכם שלום חדש, המאשר הסדר סופי של שטחי היבשת שלה על פי החוק הבינלאומי. הרפובליקה של פיימונטה הוכרזה ב-10 בספטמבר 1798 והיא התקיימה עד ה-20 ביוני 1799, אז נכבשה על ידי חיילים אוסטרו-רוסים. עם זאת, המרשל הרוסי אלכסנדר סובורוב היה השחקן הפוליטי היחיד שהראה את הרצון להחזיר את סמכותה של ממלכת סרדיניה בפיימונטה: מכיוון שגורלה של הרפובליקה הישנה היה הסיפוח לצרפת, המטרה האוסטרית הייתה איחוד האזור לאימפריה הרומית הקדושה. יותר מכך, מחלוקת זו הייתה אחת הסיבות העיקריות להתמוטטות הפוליטית של הקואליציה השנייה. בשנת 1800 חזר נפוליאון לאיטליה, ולקח בחזרה חלק ניכר מהרפובליקות החדשות. הרפובליקה של פיימונטה הוקמה מחדש ב-20 ביוני 1800. כדי לציין הבדל עם הכיבוש האוסטרי, הקונסול הראשון השעה זמנית את רצונות הסיפוח שלו, והשלטון המקומי קיבל את השם של אומת פיימונטה. בירתה של הרפובליקה הייתה בטורינו. ב-9 ביולי 1800, היא אימצה דגל חדש, שהורכב מטריבנד אדום-כחול-זהב (מבוסס על דגל הרפובליקה המוקדמת של אלבה). המוטו שלו היה Liberté, Égalité, שנלקח מהמוטו הצרפתי Liberté, égalité, fraternité. הרפובליקה הסאבאלפינית הייתה תלויה מאוד בצרפת ומעולם לא הייתה ממש עצמאית כפי שהייתה תחת כיבוש צבאי צרפתי. המדינה לא הוכרה על ידי הקהילה הבינלאומית. ממשלתה התחלפה מספר פעמים במהלך קיומה הקצר. פריז הציגה רפורמות בסגנון צרפתי בתוך הרפובליקה הסאבאלפינית. היא השתמשה בפרנק הצרפתי, וגם הטביעה מטבעות משלה. במרץ 1801, כאשר הסכם לינוויל סיים את המלחמה עם אוסטריה, פריז חידשה את יעדי הסיפוח שלה, צבא פיימונטה שולב בצבא הצרפתי, וכעבור כמה חודשים הניהול המנהלי של האזור הגיע לחלוטין לידיים צרפתיות. גאליה תת-אלפינית. חוקרים בפריז הדגישו את הדמיון של שפת פיימונטה, בזמנו השפה הפופולרית בעוד שהשפה האיטלקית הייתה מוגבלת לאוניברסיטאות, עם השפה הצרפתית. ב-4 ביוני 1802, קרלו אמנואלה התפטר לטובת אחיו ויטוריו אמנואלה הראשון, שהיה בקליארי תחת הגנת הצי המלכותי הבריטי. נפוליאון ניצל את ההזדמנות הזו כדי להכריז על חילוטה הסופי של הריבונות הישנה על פיימונטה, ונעשו תוכניות לספח אותה לצרפת. הרפובליקה הסאבאלפינית הפסיקה להתקיים ב-11 בספטמבר 1802, כאשר היא חולקה בין הרפובליקה הצרפתית לרפובליקה רפובליקה האיטלקית. הרפובליקה הצרפתית צירפה את המחוזות דואר, מרנגו, פו (שנקרא בקצרה "ארידאן", על שם ארידנוס), ססיה, סטורה וטנארו, בעוד שהרפובליקה האיטלקית צירפה את נוברה (כמחוז אגונה). מדיה וקבצים בנושא הרפובליקה הסאבאלפינית בוויקישיתוף "Satellite States – Piemontese/Subalpine Republic, 1798–1801". zum.de. נבדק ב-29 במרץ 2015. {{cite web}}: (עזרה) "Republic of Piedmont (1800–1801) (Italy)". crwflags.com. נבדק ב-29 במרץ 2015. {{cite web}}: (עזרה) Van Wie, Paul D. (1999). Image, History, and Politics: The Coinage of Modern Europe. Lanham: University Press of America, Inc. p. 117. ISBN 0-7618-1221-0. "Subalpine Republic (1800–1802)". Maxentius collections. נבדק ב-29 במרץ 2015. {{cite web}}: (עזרה)
101 שימושים לחתול מת

101 שימושים לחתול מת (באנגלית: 101 Uses for a Dead Cat) הוא ספר ילדים מאת המחבר והמאייר סיימון בונד. ספר זה הוא אוסף של קרטונס בסגנון מָקַבְּרִי (אנ') ובתוכן קומדיה שחורה, והוא כולל בו – פשוטו כמשמעו – 101 איורים של שימושים שונים לגווייה של חתול. ב-1976, הקריקטוריסט סיימון בונד העלה בפני חברו, הקומיקאי טרי ג'ונס ("מונטי פייתון"), את הרעיון לספר, וג'ונס שאהב את הרעיון המליץ עליו להוצאה לאור האנגלית הנחשבת "Methuen". הספר פורסם לראשונה ב-1981 בממלכה בשם "101 Uses of a Dead Cat", ולאחר מכן זכה לראות אור גם בכ-20 מדינות נוספות ברחבי העולם – בשם "101 Uses for a Dead Cat". בהמשך, יצאו לספר שני המשכונים: "101 More Uses for a Dead Cat" ב-1982, ו"Uses of a Dead Cat in History" ב-1992. ב-2001, יצא אוסף בשם "Uses of a Dead Cat" שאיגד בתוכו את כל טרילוגיית הספרים. הספר המקורי זכה לפופולריות רבה והפך לרב-מכר, עם מכירות של יותר משני מיליון עותקים ואף נוכחות ברשימת רבי-המכר של העיתון "New York Times" במשך 27 שבועות רצופים. הצלחה מסחררת זו הייתה במקביל ל"שיגעון חתולים" באותה התקופה, שלווה גם עם רצועת הקומיקס "Garfield" של ג'ים דייוויס והמחזמר "קאטס" של אנדרו לויד ובר. הספר זכה לתגובות מעורבות מצד המבקרים והקהל, שנעו בין שבחים והשוואה של בונד למאייר הנודע צ'ארלס אדמס לבין משלוח מכתבי שנאה אל בונד שכללו האשמות בגסות ובסאדומאזוכיזם. 101 שימושים לחתול מת, באתר OCLC (באנגלית) Mark Bryant, ‏Simon Bond: Cartoonist and illustrator best known for his book '101 Uses of a Dead Cat'‎, ‏The Independent, ‏26 ביולי 2011 A Comeuppance for Cats, ‏Time, ‏21 בספטמבר 1981 David Hinckley, ‏Light Feet: The Surge of Cat Books Is What the Veterinarian Ordered For America, ‏St. Petersburg Independent, ‏2 באוגוסט 1981, עמ' 2-‏B
ריצ'רד קאהן

ריצ'רד פרדיננד קאהן (באנגלית: Richard Ferdinand Kahn;‏ 10 באוגוסט 1905 – 6 ביוני 1989) היה כלכלן בריטי קייניסיאני. קאהן נולד בהמפסטד למשפחה יהודית אורתודוקסית שהיגרה מגרמניה. הוא גדל באנגליה ולמד בבית הספר סנט פול בלונדון. התקבל לקינגס קולג' של אוניברסיטת קיימברידג', ולמד כלכלה מג'רלד שוֹב ומג'ון מיינרד קיינס בין השנים 1927–1928. ב-1930 נבחר כעמית של הקינגס קולג'. החל את עבודתו בפקולטה לכלכלה ולמדעי המדינה ב-1933. הוא מונה למנהל הלימודים של סטודנטים לכלכלה בקינגס קולג' ב-1947, משרה בה החזיק במשך ארבע שנים. מונה לפרופסור לכלכלה ב-1951. עבד בתפקידים ממשלתיים רבים כמו במחלקת המחקר והפיתוח של הוועדה הכלכלית של האו"ם לאירופה ב-1955 ובמועצת הפחם הלאומית הבריטית ב-1967. פרש מקיימברידג' ב-1972, אך המשיך להתגורר בקינגס קולג'. קאהן היה אחד מקבוצה של כלכלנים צעירים שהיו קרובים לקיינס והיה אחד משותפיו בכתיבת "התאוריה הכללית של תעסוקה, ריבית וכסף". קיבל תואר "מפקד" במסדר האימפריה הבריטית ב-1946 ועמית של האקדמיה הבריטית ב-1960. קיבל תואר לורד בתואר "ברון קאהן" של המפסטד ברובע הלונדוני קמדן ב-6 ביולי 1965. ריצ'רד קאהן, בספרייה היהודית המקוונת (באנגלית) ריצ'רד קאהן, באתר פרויקט הגנאלוגיה במתמטיקה
אלעד מדמון

אלעד מדמון (נולד ב-10 בפברואר 2004) הוא כדורגלן ישראלי המשחק בעמדת החלוץ במכבי תל אביב. מדמון נולד וגדל בנתניה. התחיל את הקריירה שלו בקבוצת הילדים של בית"ר טוברוק המקומית. כאשר היה בן 13 הצטרף לקבוצת הנערים מכבי נתניה וכעבור שנה עבר להפועל חדרה. ב-11 במרץ 2023 ערך את הופעת הבכורה שלו בקבוצה הבוגרת של המועדון בניצחון 1-3 נגד סקציה נס ציונה. ב-30 בספטמבר הבקיע את שער הבכורה שלו בקבוצה הבוגרת בניצחון 0-1 נגד מ.ס. אשדוד. ב-2 בדצמבר הבקיע שלושער בניצחון 0-3 על מכבי פתח תקווה. עד לסוף דצמבר כבש בסך הכל 6 שערים ב-4 משחקים ובזכות מאזן זה זכה באותו החודש בתואר כדורגלן החודש בליגת העל. ב-2 בפברואר 2024 חתם במכבי תל אביב לארבע שנים עם אופציה לשנה נוספת. כחלק מההסכם עם הפועל חדרה, מדמון המשיך לשחק בקבוצה עד סוף העונה והצטרף למכבי בתחילת עונת 2024/2025. במהלך עונת 2022/23, מדמון זומן גם לנבחרת הנוער של ישראל עד גיל 19, על ידי המאמן אופיר חיים. הוא ערך את הופעת הבכורה בהפסד לאיי פארו עד גיל 19, כאשר עלה מהספסל ב-11 בנובמבר 2022, ופתח לראשונה בהרכב במשחק ידידות מול הונגריה ב-31 בינואר 2023 נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). הוא שותף בשלושת המשחקים ששיחקה ישראל בשלב הבתים. אלוף האלופים: 2024 אלעד מדמון, באתר ההתאחדות לכדורגל בישראל אלעד מדמון, באתר Transfermarkt אלעד מדמון, באתר Soccerway אלעד מדמון, באתר WorldFootball.net תומר חבז, ‏"אני שווה 2 מיליון אירו? נדבר בסוף שנה הבאה", באתר ONE‏, 18 במאי 2024 מדמון חתם על חוזה ל-4 שנים במכבי, באתר מכבי תל אביב, ‏2 בפברואר 2024 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024
Everybody Wants to Rule the World

"Everybody Wants to Rule the World" הוא שיר של הלהקה הפופ הרוק האנגלית Tears for Fears מתוך אלבום האולפן השני שלהם Songs from the Big Chair שיצא לאור ב-1985. הוא נכתב על ידי רולנד אורזבל, איאן סטנלי וכריס יוז והופק על ידי יוז. הוא שוחרר ב-22 במרץ 1985 על ידי Phonogram, Mercury ו־Vertigo Records כסינגל השלישי מהאלבום. "Everybody Wants to Rule the World" הוא שיר חדש וסינת-פופ עם מילים המפרטות את הרצון שיש לבני אדם לשליטה וכוח ובמרכזם נושאים של שחיתות .[דרוש מקור] השיר הגיע למקום השני באירלנד, אוסטרליה ובריטניה ובמקום הראשון בקנדה, ניו זילנד, וגם ב- Billboard Hot 100 בארצות הברית וב- Cashbox . הוא קיבל אישור זהב הן על ידי Music Canada (MC) והן על ידי התעשייה הפונוגרפית הבריטית (BPI). בדיעבד, מבקרי מוזיקה שיבחו את "Everybody Wants to Rule the World", כאשר חלקם דירגו את השיר בין הטובים בעשור. יחד עם "Shout" שיצא ב-1984. זהו אחד משירי החתימה של הלהקה.זה נכתב בשביל לאשר את הכתיבה בשנה שבה יצא השיר, הוא הושמע בסיום לסרט הקומדיה מדע בדיוני Real Genius. בשנת 1986, השיר זכה בתואר הסינגל הטוב ביותר בטקס פרסי בריט. הקבוצה הקליטה מחדש את השיר כסינגל צדקה עבור קמפיין Sport Aid. השיר זכה לגרסאות כיסוי רבות, כשהבולטת שבהן בוצעה על ידי הזמרת הניו זילנדית לורד עבור פסקול העיבוד לסרט של The Hunger Games: Catching Fire. השיר הופיע בסרט האנימציה "גנוב על החיים", שיצא בשנת 2024. מידע על היצירה "Everybody Wants to Rule the World" באתר מיוזיק בריינז מידע על הקומפוזיציה "Everybody Wants to Rule the World" באתר AllMusic גרסאות נוספות ל"Everybody Wants to Rule the World" באתר SecondHandSongs
ממפלי

מַמְפָּלִי (בגאורגית: მამფალი) היה תואר שושלתי בגאורגיה של ימי הביניים (אנ') (סוף המאה ה-8-10), בדרך כלל בידי נסיכי שושלת בגרטיוני רמי דרג של מענף טאו קלארג'תי (אנ') שלא החזיקו בתיאור ביזנטי ביזנטי כלשהו. המילה מורכבת משני מילים: მამა (מאמא, "אבא") ו-უფალი (אוּפָּלִי, "אדון"). הנסיכים הבגרטים הבאים החזיקו בתואר ממפלי: גווראם ממפלי (מת ב-882) גּוּרְגָּן הראשון מַמְפָּלִי (אנ')(בערך 870–891) סוּמְבָּאט הראשון מַמְפָּלִי (אנ') (בערך 870–889) בַּגְּרָט הראשון מַמְפָּלִי (אנ') (889–900) דוד מַמְפָּלִי (אנ') (889–943) סטפן ראפ (אנ') (2003), Studies In Medieval Georgian Historiography: Early Texts And Eurasian Contexts, p. 388. Peeters Bvba מסת"ב 90-429-1318-5 (הספר בקטלוג ULI) ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.